cyanic-selkie/wikianc huggingface dataset:
Širefa rags
19. gadsimta pirmajā pusē Širefa rags tika izmantots kā roņu mednieku bāze. Zemesragā un tā apkārtnē atradās viena no lielākajā airkāju kolonijām reģionā, kas medību rezultātā tika pilnībā iznīcināta. Jūras dzīvnieku kolonija sāka atjaunoties tikai 20. gadsimta vidū un tagad tā ir lielākā Antarktīdas pussalas reģionā. Kopš 1966. gada Širefa rags un tā apkārtne, iekļaujot Santelmo salu un jūras akvatoriju, ir speciāli aizsargāta teritorija.
Knābja grīslis
Knābja grīslis (la) ir grīšļu dzimtas suga. Savvaļā tā ir sastopama Eiropas ziemeļu daļā un Ziemeļamerikas ziemeļrietumu daļā. Latvijā knābja grīslis ir sastopams ļoti reti valsts austrumu daļā, mēreni mitros mežos un gar applūdušām ieplakām mežos.
Širefa rags
1991. gadā zemesragā tika ierīkota Čīles vasaras polārstacija Giljermomanna, bet kopš 1996. gada tai līdzās darbojas ASV NOAA lauka nometne Širefa.
Knābja grīslis
Suga ir ierakstīta Baltijas jūras reģiona Sarkanajā grāmatā un Latvijas Sarkanajā grāmatā 1. kategorijā.
Apraksts
Knābja grīslis ir daudzgadīgs, 70—140 cm garš lakstaugs, kurš pieder dažādvārpu grīšļu grupai, jo tā sievišķajiem ziediem ir 3 drīksnas un augļa pūslītim ir skaidri nodalīts, divzobains knābīti.
Augs ir zaļš. Tā stublājs ir stāvs, raupjš, trīsšķautņains. Lapas ļoti platas (0,8—1,6 cm), mīkstas, plakanas, un to centrālā dzīsla ir sekli iegremdēta plātnē. Lapas ir ziedkopas garumā vai to pārsniedz, un galā nolīkst. Lapu makstis ir brūnas. Vīrišķās vārpiņas ir 3—4, tās ir izvietotas stublāja galotnē. Zemāk uz stublāja ir 2—4 sievišķās vārpiņas: resnas (diametrā 1—1,5 cm, garumā līdz 8 cm), īsā kātā, stāvas vai nolīkstošas. Augļa pūslītis ir koši zaļš, 0,5—0,7 cm garš, perpendikulārs pret vārpiņas asi. Pūslīša divzobainais knābītis ir garš. Segplēksne zaļganbrūna, iegarena, gals pakāpeniski nosmailots, vidū gaišāka josla, segplēksne mazliet īsāka nekā pūslītis. Zied jūnijā.
FK Partizan
FK Partizan ir Serbijas futbola klubs no Belgradas, kas spēlē Serbijas Superlīgā.
Slepenpadomnieks (Krievijas Impērija)
Slepenpadomnieks (ru) bija Krievijas Impērijas III kategorijas civildienesta pakāpe no 1724. līdz 1917. gadam, kas atbilda ģenerālleitnanta pakāpei armijā. Slepenpadomnieki ieguva pārmantojamu piederību muižniecībai un uzrunu "Jūsu Ekselence" (Ваше Превосходительство).
Ierēdņi ar slepenpadomnieka titulu parasti ieņēma augstākos Krievijas Impērijas valsts amatus, bija ministri, lielu departamentu vadītāji, senatori, Zinātņu akadēmijas locekļi, Maskavas Universitātes rektori.
Zosna
Zosna ir ciems Rēzeknes novada, Lūznavas pagastā. Izvietojies pagasta austrumos starp Rāznas un Zosnas ezeriem 8 kmno pagasta centra Lūznavas, 23 km no novada domes Rēzeknē un 251 kmno Rīgas.
Apdzīvotā vieta izveidojusies ap bijušās Zosnas muižas centru. Līdz 1971. gadam bija Zosnas ciema padomes centrs. Zosnā atrodas katoļu baznīca un viesu nams.
Ciema teritorijā atrodas divi valsts nozīmes un četri vietējās nozīmes arhitektūras pieminekļi.
Valsts nozīmes kultūras pieminekļi ir Zosnas muižas apbūve, Kungu māja, bet Muižas parks, Pārvaldnieka māja, kā arī Zosnas katoļu baznīca, Baznīcas zvanu tornis un vārti ir vietējās nozīmes arhitektūras pieminekļi.
Trešā Harkivas kauja
Trešā Harkivas kauja (de, ru) bija kauja Otrā pasaules kara Austrumu frontēs mūsdienu Harkivas un Voroņežas apgabalā 1943. gada februārī-martā.
Uzvarot Staļingradas kaujā, Sarkanā armija centās nostiprināt panākumus, uzbrūkot rietumu virzienā. 15. februārī tā ieņēma Harkivu, bet 19. februārī vācu spēki Eriha fon Manšteina vadībā sāka pretuzbrukumu un līdz marta vidum atkal ieņēma Harkivu un Belgorodu.
Bancuļi
Ciema apkārtnē atrodas zivju dīķis "Palienas".
Orindžas apgabals
Orindžas apgabals (en) ir apgabals Kalifornijā, ASV, kas atrodas Kalifornijas dienvidu daļā pie Klusā okeāna. Orindžas apgabala administratīvais centrs ir Santaana, bet apgabala lielākā pilsēta ir Anahaima.
Apgabals robežojas ar Losandželosas apgabalu ziemeļos, ar Sanbernardino apgabalu un ar Riversaidas apgabalu ziemeļaustrumos, kā arī ar Sandjego apgabalu dienvidaustrumos, bet dienvidrietumos to apskalo Klusais okeāns.
Apgabala kopējā platība ir 2 460 km². No kopējās platības 2 050 km² aizņem sauszeme, bet 410 km² jeb 16,6 % aizņem saldūdens. Pēc aptuvenajiem 2014. gada datiem apgabalā dzīvo 3 145 515 iedzīvotāji. Tas ir trešais lielākais Kalifornijas apgabals pēc iedzīvotāju skaita un sestais lielākais apgabals ASV pēc iedzīvotāju skaita. Pēc platības tas ir vismazākais apgabals Kalifornijas dienvidu daļā un 46. lielākais Kalifornijas apgabals pēc platības.
Apgabals ir pazīstams kā populārs tūrisma galamērķis. Tūrisms veido lielu daļu no apgabala ienākumiem. Pats populārākais tūrisma objekts apgabalā ir Disnejlenda, kas ir otrais apmeklētākais atrakciju parks pasaulē. Orindžas apgabals ir pazīstams arī ar savām pludmalēm, kuru kopējais garums ir 64 km. Viena no pazīstamākajām ir Ņūportas pludmale.
Krievijas Federācijas Drošības padome
Krievijas Federācijas Drošības padome (KFDP) ir 1992. gadā dibināta Krievijas Federācijas (KF) prezidenta administrācijas konsultatīva, lēmumus nepieņemoša institūcija, kuru vada Krievijas Federācijas prezidents.
Drošības padome sagatavo Valsts prezidenta lēmumus valsts drošības jautājumos. Gatavojoties Krievijas bruņoto spēku iebrukumam Ukrainā, 2022. gada 21. februārī prezidents Vladimirs Putins sasauca Drošības padomi. Par Drošības padomes sēdes oficiālo iemeslu uzdeva pašpasludināto Luhanskas un Doneckas tautas republiku atzīšanu. Putins paziņoja, ka vairs nesaskata iespējas realizēt Minskas vienošanās par kara izbeigšanu Ukrainā.
Žoržs Reno
Žoržs Reno (fr; Nansī —  Peie) bija Francijas šahists.
Biogrāfija
1920. gadu sākumā bijis viens no vadošajiem Francijas šahistiem. 1923. gadā Parīzē uzvarējis pirmajā Francijas individuālajā šaha čempionātā. Vēlākajos gados vēl četras reizes (1924—1927) piedalījies Francijas šaha čempionātos, taču nav ierindojies augstāk par 6. vietu.
Pārstāvējis Francijas komandu lielākajos komandu šaha turnīros:
Pazīstams arī kā šaha žurnālists un vairāku šaha grāmatu autors, no kurām lielākos panākumus ir guvusi 1947. gadā kopā ar Viktoru Kānu uzrakstītā šaha taktikas mācību grāmata "Māksla nomatot" (fr).
Parc Olympique Lyonnais
Parc Olympique Lyonnais, biežāk saukts Stade des Lumières vai Grand Stade de Lyon, ir futbola stadions Desīnā Šarpjē, Francijā, netālu no Lionas. Tajā savas mājas spēles aizvada Francijas futbola 1. līgas klubs Lionas "Olympique". Stadions atklāts, aizvietojot kluba iepriekšējo stadionu Stade de Gerland. Stadiona ietilpība ir 59 186 skatītāju vietas.
Stadionā tika aizvadītas sešas 2016. gada Eiropas futbola čempionāta spēles, ieskaitot vienu astotdaļfināla un vienu pusfināla spēli. Tāpat stadionā plānots aizvadīt 2019. gada FIFA Pasaules kausa sievietēm spēles.
Verakrusa (Verakrusa)
Verakrusa (es) ir pilsēta Meksikā.
Ar 607 tūkstošiem iedzīvotāju (2020. gada dati) šī ir tāda paša nosaukuma štata apdzīvotākā pilsēta. Atrodas štata centrālajā daļā pie Meksikas līča 90 km attālumā no štata administratīvā centra Halapas. Verakrusa ir Meksikas vecākā, lielākā un vēsturiski nozīmīgākā valsts osta.
Ščedriks
Ščedriks (uk, no Щедрий вечiр — "Dāsnais vakars") ir polifoniska ukraiņu Ziemassvētku dziesma, kas latviski pazīstama kā Zvanu korālis.
Vēsture
Dziesmas pamatā ir tradicionāls ukraiņu tautas dziedājums par bezdelīgu, kas ielido mājsaimniecībā, lai dziedātu par bagātību, kas nāks ar nākamo pavasari. Pirmā pasaules kara laikā 1916. gadā tautas dziesmu aranžēja komponists un skolotājs Mikola Ļeontovičs. Tā kļuva par populāru Ziemassvētku dziesmu pēc tam, kad Aleksandra Košeca vadītais Ukraiņu nacionālais koris to atskaņoja Kārnegija zālē 1922. gada 5. oktobrī.
Īstenais slepenpadomnieks
Īstenais slepenpadomnieks bija Krievijas Impērijas II kategorijas civildienesta pakāpe no 1724. līdz 1917. gadam, kas atbilda ģenerālanšefa (генерал-аншеф) pakāpei armijā. Īstenajiem slepenpadomniekiem bija pārmantojama piederība muižnieku kārtai un uzruna "Jūsu augstā ekselence" (Ваше Высокопревосходительство).
Ierēdņi ar īsteno slepenpadomnieka titulu parasti ieņēma augstākos Krievijas Impērijas valsts amatus Pēterburgā, bija Valsts padomes locekļi.
Lotārs III Zuplinburgs
Lotārs III (de; dzimis, miris ) bija Zuplinburgu dinastijas Saksijas hercogs no 1106. gada, kā arī Vācijas karalis no 1125. gada un Svētās Romas impērijas imperators no 1133. gada. Lotāra valdīšana noritēja cīnoties par ietekmi pret Hoenštaufenu dinastijas troņa pretendentiem — Švābijas Frīdrihu I un Frankonijas Konrādu III. Miris, atgriežoties no veiksmīgas kampaņas pret normāņiem Dienviditālijā.
Melvila sala (Kanāda)
Melvila sala (en) ir Kanādai piederoša neapdzīvota sala Kanādas Arktiskajā arhipelāgā. Administratīvi sadalīta starp Ziemeļrietumu Teritorijām (rietumu daļa) un Nunavutu (austrumu daļa). 33. lielākā sala pasaulē un 8. lielākā sala Kanādā.
Ģeogrāfija
Sala izvietojusies Kanādas Arktiskā arhipelāga rietumu daļā pie Perija šauruma. Ietilpst Perija salu grupā, kas savukārt pieder Karalienes Elizabetes salu grupai. Heizena šaurums ziemeļos to atdala no Makenzi Kinga salas, Ficviljama šaurums ziemeļrietumos — no Prinča Patrika salas, Keleta šaurums rietumos — no Eglintona salas, Maklūra šaurums dienvidrietumos — no Benksa salas, Vikonta Melvila šaurums dienvidos — no Viktorijas salas, Baiama šaurums dienvidaustrumos — no Baiama Mārtina salas, bet Baiama Mārtina šaurums austrumos — no Batērsta, Aleksandra, Mesija, Vanjē un Kamerona salām. Krasti stipri izroboti, daudz lielu līču un pussalu. Sala reljefs pārsvarā līdzens vai viegli saposmots, augstākā virsotne ir Blūhilsu grēdā salas dienvidrietumos; vietām augstākajās vietās saglabājušies ledāji. Ziemeļu daļā valda arktiska tuksneša klimats, dienvidos — tundra. Sabīnas pussalā salas ziemeļos atklāti ievērojami dabasgāzes krājumi.
Vēsture
Pirmais no eiropiešiem salu atklāja britu pētnieks Viljams Perijs 1819. gadā. Perija ekspedīcija bija spiesta pārziemot Vinterharboras līcī salas dienvidaustrumu krastā. Sala nodēvēta par godu britu valstsvīram, tā laika britu Kara flotes vadītājam Robertam Dandasam (Robert Dundas), 2. Melvilas vikontam. Salas krastus dažādas ekspedīcijas apsekoja pazudušās Džona Franklina ekspedīcijas meklēšanas laikā 1850.—1853. gadā. Perijas ziemošanas vietas piemiņas akmens Vinterharborā 2009. gadā iekļauts Kanādas vēsturisko piemiņas vietu sarakstā.
Konstantīns Baļmonts
Konstantīns Baļmonts (dzimis, miris ) bija krievu simbolisma dzejnieks un tulkotājs, viens no krievu dzejas sudraba laikmeta redzamākajiem pārstāvjiem.
Ieguva plašu atpazīstamību pēc piektā dzejoļu krājuma "Degošās ēkas" (Горящие здания) publicēšanas 1900. gadā. Par piedalīānos studentu demonstrācijā un satīrisku dzejoli par Nikolaju II 1901. gadā tika izsūtīts no Sanktpēterburgas. No 1906. līdz 1913. gadam dzīvoja emigrācijā, kuras laikā daudz ceļoja, tai skaitā uz eksotiskām valstīm. 1913. gadā atgriezās Krievijā. 1920. gadā ar Jurģa Baltrušaita palīdzību Baļmontam tika atļauts izbraukt no Padomju Krievijas. Apmetās Parīzē, kur dzīvoja līdz mūža galam diezgan lielā trūkumā.
1075. gads
1075. bija parastais gads, kas pēc Jūlija kalendāra sākās ceturtdienā.
Nemirstīgie (filma)
"Nemirstīgie" (en) ir 2011. gada ASV asa sižeta fantāzija, kuras pamatā ir grieķu mīti par Tēseju un Mīnotauru. Filmas režisors ir Tarsems Sings. Galvenās lomas filmā atveido Henrijs Kevils, Stīvens Dorfs, Lūks Evanss, Izabella Lūkasa, Kellans Lucs un Frida Pinto. Filmas pirmizrāde notika.
Nesaudzīgais Heraklionas karalis Hiperīons Grieķijā cenšas atrast ieroci, ar kuru iespējams iznīcināt visu cilvēci. Lai Hiperīonu apturētu, Zevs par liktenīgās cīņas vadītāju izvēlas mirstīgo cilvēku Tēseju.
Vladislavs Nastavševs
Vladislavs Nastavševs (dzimis Rīgā) ir Latvijas krievu teātra režisors, mūziķis un komponists. Vairākkārt ieguvis "Spēlmaņu nakts" balvu.
Biogrāfija
V. Nastavševs uzaudzis Rīgā, krievu ģimenē, mācījies P. Jurjāna mūzikas vidusskolā, kur apguvis vijoļspēli un klavierspēli.
Studējis aktiermākslu Sanktpēterburgā un režiju Londonas Central Martens College of Art and Design, kur ieguvis bakalaura grādu. 2010. gada vasarā Maskavā V. Nastavševam piešķirta stipendija "Teātra iniciatīvu atbalstam".
Kopš 2010. gada iestudē izrādes Latvijas teātros, ātri iegūdams kritikas un skatītāju atzinību: par iestudējumu "Mitjas mīlestība" nominēts 2010./2011. gada sezonas "Spēlmaņu nakts" balvai kā labākais jaunais skatuves mākslinieks, par izrādēm "Jūlijas jaunkundze" Valmieras drāmas teātrī un "Dzin" teātrī Dirty Deal Teatro nominēts 2011./2012. gada sezonas "Spēlmaņu nakts" balvai kā labākais režisors, izrāde "Jūlijas jaunkundze" izvirzīta Spēlmaņu nakts balvai kā gada labākā izrāde.
Turpmākajos gados V. Nastavševs iestudējis izrādes arī Maskavā, Gogoļa centrā: tur iestudēta izrāde "Mitjas mīlestība", 2013. gadā izrāde "Bailes apēd dvēseli" pēc Vernera Fasbindera filmas motīviem un Eiripīda "Mēdeju" ar Gunu Zariņu titullomā. Jaunajā Rīgas teātrī iestudēta viņa sarakstīto dziesmu izrāde "Eskeipista dienasgrāmata", kurā skan dziesmas no iestudējumiem "Mēdeja", "Peldošie, ceļojošie" un "Tumšās alejas".
Izrāde "Peldošie, ceļojošie" ieguva 2013./2014. gada sezonas "Spēlmaņu nakts" balvu "Gada lielās formas izrāde" un Laikraksta "Diena" gada balvu kultūrā (2014). V. Nastavševs par šo izrādi "Spēlmaņu naktī" nominēts kā gada režisors. Arī izrāde "Cerību ezers" 2015. gadā saņēma balvu kā gada labākā lielās formas izrāde, V. Nastavševs atkārtoti tika nominēts kā gada labākais režisors. Izrāde "Melnā sperma" saņēmusi laikraksta "Diena" gada balvu kultūrā.
2016. gadā V. Nastavševs saņēma "Spēlmaņu nakts" balvu nominācijā "Gada režisors" un kopā ar Tomu Auniņu arī balvu "Gada muzikālās partitūras autors", izrāde "Asins kāzas" uzvarēja nominācijās "Gada izrāde" un "Gada lielās formas izrāde".
Manks
"Manks" (en) ir 2020. gada ASV melnbalta biogrāfiska drāmas filma, kuras režisors ir Deivids Finčers. Filmā galvenās lomas atveido Gērijs Oldmens, Amanda Saifreda, Lilija Kolinsa, Arliss Hauards, Toms Pelfrijs, Čārlzs Denss un Toms Bērks.
Filma ir stāsts par Hermanu Mankeviču un par to kā tapa viņa scenārijs filmai "Pilsonis Keins".
Filmas "Manks" pirmizrāde notika, bet kopš tā ir pieejama straumēšanas servisā Netflix. Filma saņēma kritiķu atzinību par Finčera režiju, aktierspēli, operatora un mākslinieka darbu, kā arī mūziku. 93. Kinoakadēmijas balvu ceremonijā filma nominēta 10 kategorijās, kas bija lielākais nomināciju skaits togad. "Manks" nominēta arī kategorijās "Labākā filma", "Labākais režisors", "Labākais aktieris galvenajā lomā" (Oldmens) un "Labākā aktrise otrā plāna lomā" (Saifreda) un saņēma balvas kategorijās "Labākais operatora darbs" un "Labākais mākslinieka darbs". Filma saņēma arī sešas Zelta globusa balvas nominācijas.
Kārlis IV Luksemburgs
Dzīvesgājums
Pēc kronēšanas par ķeizaru Kārlis IV nesekmīgi mēģināja pārliecināt pāvestu atgriezties no Aviņonas Romā. 1356. gadā izdeva Zelta bullu, kurā centās nostiprināt karaļa ievēlēšanas kārtību, lai izvairītos no nestabilitātes. 1368. gadā, Kārlim atrodoties Itālijā, pret viņu sākās Bavārijas Vitelsbahu, Ungārijas un Polijas karaļu sazvērestība, bet ķeizaram Kārlim izdevās sakaut savus pretiniekus un panākt sava dēla Vāclava ievēlēšanu par Romiešu karali. Lai arī Kārļa paša izsludinātajā Zelta bullā bija noteikts, ka pāvestam vairs nav ietekmes uz karaļa vēlēšanām, viņš 1376. gadā lūdza pāvesta Gregora XI atbalstu Vāclava ievēlēšanai. Kārlim mirstot 1378. gada 29. novembrī, vara, kā plānots, pārgāja viņa dēla Vāclava rokās, kurš gan nekļuva par ķeizaru.
Kārļa vārdā ir nosaukta viņa 1347. gadā dibinātā Kārļa Universitāte Prāgā - vecākā Centrāleiropā, kā arī Kārļa tilts un Kārļa laukums Prāgā. Kārļa IV laikā tika uzcelta liela daļa no Sv. Vita katedrāles un Prāgas pils.
Greims
Greims var būt:
2013. gada NBA Visu zvaigžņu spēle
2013. gada NBA Visu zvaigžņu spēle bija 62. Nacionālās basketbola asociācijas Visu zvaigžņu spēle. Tā notika 2012.—2013. gada NBA sezonas laikā Toyota Center arēnā Hjūstonā, Teksasas štatā. Spēli organizēja Hjūstonas "Rockets" vienība. Hjūstona tika izraudzīta par spēles norises vietu NBA komisāra Deivida Stērna paziņojumā. Šī bija trešā reize, kad Hjūstonā notiek NBA Visu zvaigžņu spēle (iepriekš 1989. un 2006. gadā). Spēlē uzvarēja Rietumu komanda ar 143—138.
Visu zvaigžņu spēles nedēļas nogalē NBA kalendārā bija pārtraukums. Tajā norisinājās vairāki konkursi un tika aizvadītas vairākas spēles, tai skaitā slavenību spēle, jauno spēlētāju spēle (NBA līgas debitanti pret otrgadniekiem), slam dunk (bumbas trieciens grozā no augšas) konkurss, trīspunktu metienu konkurss. Visu zvaigžņu spēlē sacentās spēlētāji no Austrumu un Rietumu konferenču komandām.
18. janvārī tika paziņoti spēles starta piecinieki. 24. janvārī tika paziņoti arī spēles rezervisti.
Sastāvi
Kobe Braiants un Kevins Gārnets piedalījās jau 15. zvaigžņu spēlē, bet Timam Dankanam šī bija jau 14. dalības reize Rietumu konferences komandā. Visu zvaigžņu spēles komandu sastāvos tika iekļauti septiņi debitanti. Rietumu konferences komandā vienīgais debitants bija Džeimss Hārdens, toties Austrumu konferences komandā tādi bija veseli seši: Taisons Čāndlers, Pols Džordžs, Džrū Holidejs, Kairijs Ērvings, Bruks Lopess un Žoakims Noā.
Nepiedalījās savainojuma dēļ.
NBA komisārs Deivids Stērns izvēlējās par Ražona Rondo aizvietotāju.
Ēriks Spūlstra izraudzījās Krisu Bošu par Ražona Rondo aizvietotāju sākumsastāvā.
Barani (Mežvidu pagasts)
Barani ir ciems Mežvidu pagastā, Kārsavas novadā. Atrodas 265 km attālumā no Rīgas.
Apdzīvotā vieta atrodas pie autoceļa V499.
1137. gads
1137. bija parastais gads, kas pēc Jūlija kalendāra sākās piektdiena.
Davids Albelda
Davids Albelda Alikess (es, dzimis ) ir Spānijas futbola treneris un bijušais futbolists, spēlējis pussarga pozīcijā, bijis Spānijas futbola izlases dalībnieks.
Lielāko daļu karjeras pavadījis Valencia, kur viņš piedalījās kopumā 480 mačos. Vairāk nekā desmit gadus bijis komandas kapteinis. Kopā ar Valencia komandu Albelda izcīnīja divus La Liga titulus, vienu UEFA kausu un vienu UEFA Superkausu.
Sasniegumi
Valencia
Džankoja
Džankoja (ukraiņu un ru, crh) ir pilsēta Krimas pussalas ziemeļos Ukrainā. Krimas Autonomās Republikas republikas nozīmes pilsēta, Džankojas rajona centrs. Nosaukums cēlies no Krimas tatāru can — ‘dvēsele’ un köy — ‘ciems’, vai no Krimas tatāru valodas stepes dialekta cañı köy — ‘jaunais ciems’.
Izvietojusies Ziemeļkrimas kanāla krastā, tā pašteces posma beigās, ievērojams dzelzceļa mezgls.
Vēsture
Džankojas ciems pirmoreiz minēts 1784. gadā. Strauji sāka augt pēc Sevastopoles dzelzceļa līnijas izbūves 1870. gados. Pilsētas tiesības kopš 1926. gada. Krimas aneksijas laikā 2014. gada martā to okupēja Krievijas bruņotie spēki.
Baranova (Mērdzenes pagasts)
Baranova ir ciems Mērdzenes pagastā, Kārsavas novadā. Atrodas 287 km attālumā no Rīgas.
Alberts Finijs
Alberts Finijs (en, dzimis, miris ) bija angļu aktieris.
Savu karjeru sācis kā teātra aktieris. Kino debitēijs Tonija Ričardsona filmā The Entertainer (1960). Vēlāk pazīstams ar savām lomām filmās Saturday Night and Sunday Morning (1960), Tom Jones (1963), Two for the Road (1967), Scrooge (1970), Annie (1982), The Dresser (1983), "Millera krustceles" (1990), Man of No Importance (1994), "Ērina Brokoviča" (2000), "Lielā zivs" (2003), "Borna ultimāts" (2007), Man of No Importance (2007), "Borna mantojums" (2012) un "Operācija "Skyfall"" (2012), kas bija viņa pēdējā kinoloma.
Gastons Biljē
Gastons Biljē (fr) bija franču riteņbraucējs. Startējis 1900. gada vasaras olimpiskajās spēlēs.
1900. gada vasaras olimpiskajās spēlēs Parīzē viņš startēja treka riteņbraukšanas sprinta braucienā. Šajā disciplīnā priekšsacīkšu kārtas braucienā ieguva trešo vietu, bet ceturtdaļfināla braucienā ieguva otro vietu un turpmākajai cīņai nekvalificējās.
Vieglatlētika 1900. gada vasaras olimpiskajās spēlēs — 400 metru barjerskrējiens vīriešiem
400 metru barjerskrējiens vīriešiem bija viena no 23 disciplīnām, kas tika aizvadīta vieglatlētikas sacensību ietvaros 1900. gada vasaras olimpiskajās spēlēs Parīzē. Tā bija garākā no barjerskrējiena distancēm šajās olimpiskajās spēlēs. Sacensības notika 1900. gada 14. jūlijā, Kruakatelānā, Buloņas meža teritorijā. Tajās startēja 5 sportisti no četrām valstīm.
Sacensības bija sadalītas divās kārtās. Pirmā kārta, kas notika 14. jūlijā, bija kvalifikācija, kurā tika aizvadīti divi priekšskrējieni. Katra priekšskrējiena divi labākie rezultāta ieguvēji kvalificējas fināla skrējienam. Fināla skrējiens notika 15 jūlijā un tajā piedalījās 4 sportisti.
Zelta medaļu, ar rezultātu 57.6 sekundes, izcīnīja ASV sportists Volters Tjūksberijs. Sudraba medaļu, ar rezultātu 58.3 sekundes, ieguva Francijas sportists Anrī Tozēns. Savukārt bronzas medaļu ieguva Kanādas sportists Džordžs Ortons.
Sacensību laikā vairākkārtīgi tika uzlabots olimpiskais rekords šajā disciplīnā. Pirmo olimpisko rekordu uzstādīja ASV sportists Volters Tjūksberijs, 1 minūte un 1 sekunde, pirmajā priekšskrējienā. Otrajā priekšskrējienā šo rekordu uzlaboja Francijas sportists Anrī Tozēns — 1:00.2. Fināla skrējienā atkal Volters Tjūksberijs šo rekordu laboja uz 57.6 sekundēm.
Rekordi
(*) — neoficiālais 440 jardu (402.34 metru) rekords
Pārstāvētās valstis un sportisti
400 metru barjerskrējiena sacensībās startēja 5 sportisti no 4 valstīm.
Iekavās norādīts startējošo sportistu skaits no attiecīgās valsts.
Lielais dzintars (koncertzāle)
Koncertzāle "Lielais dzintars" ir koncertzāle Liepājā, kas atrodas Vecliepājā, Radio ielā 8. Koncertzāles tehniskais projekts tika apstiprināts 2012. gada janvārī, bet no 2013. gada vidus Jūras un Radio ielas krustojumā notika ēkas būvniecība. Koncertzāle nodota ekspluatācijā 2015. gada 12. augustā un tās autors ir austriešu arhitekts Folkers Gīnke. Ēkas kopējā platība ir 14 126 m², tā ir 30 metrus augsta un tajā ir 8 stāvi. Tajā darbojas trīs koncertzāles — Lielā zāle ar 1000 skatītāju vietām, Kamerzāle ar 200 vietām un Eksperimentālā skatuve ar 120 vietām, kuras papildina mākslas telpa Civita Nova ēkas 1.stāvā un spoguļu zāle 6.stāvā. Ēka ir mājvieta Liepājas Simfoniskajam orķestrim, kā arī Liepājas Mūzikas, mākslas un dizaina vidusskolai un mākslas galerijai.
Ēku projektējis austriešu arhitekts Folkers Gīnke un realizējis kopā ar latviešu arhitekta Jura Pogas biroju. Koncertzāles kopējās izmaksas sastāda 38, 51 miljoni eiro un tās ģenerālbūvieks ir SIA "Merks".
Ēka ir saņēmusi Čikāgas Arhitektūras un dizaina muzeja un Eiropas Arhitektūras, mākslas, dizaina un pilsētplānošanas izpētes centra Starptautisko arhitektūras balvu, starptautiskā konkursa “Architizer A+ Awards” publikas simpātiju balvu, kā arī vairākus Latvijas arhitektūras un būvniecības nozares apbalvojumus.
Darja Naumava
Darja Naumava (be; dzimusi ) ir baltkrievu svarcēlāja, 2016. gada vasaras olimpisko spēļu sudraba medaļas ieguvēja.
Biogrāfija
Darja Naumava dzimusi Mogiļevas apgabala Kļičavas rajona Potokas sādžā daudzbērnu ģimenē. Mācījusies Slobodas bāzes skolā (Слободской детский сад — базовая школа Лельчицкого района). Bijusi aktīva sportiste. Kādās sacensībās viņu ievērojusi Bobruiskas olimpisko rezervju skolas trenere Jeļena Tepļakova un paņēmusi mācīties savā nodaļā. Sākumā nodarbojusies ar vieglatlētiku, bet desmitā klasē pārgājusi pie svarcēlājiem un trenējusies pie Baltkrievijas jaunatnes izlases svarcelšanas trenera Mihaila Rabinska. Pēc olimpisko rezervju skolas beigšanas iestājusies mācīties A. A. Kuļešova vārdā nosauktās Mogiļovas Valsts universitātes fiziskās audzināšanas fakultātē.
Karjera
Starptautiskā līmenī debitējusi 2012. gadā Eiropas jauniešu čempionātā. svarā kategorijā līdz 69 kg. Pēc tam pārgājusi uz kategoriju līdz 75 kg. 2014. gadā Pasaules junioru čempionātā ieguvusi 2. vietu. No 2015. gadā piedalījusies tikai pieaugušo sacensībās:
Lunar Orbiter 2
Lunar Orbiter 2 bija ASV NASA programmas Lunar Orbiter Mēness orbitālais aparāts. Palaists 1966. gada novembrī. Tā primārais uzdevums bija fotografēt Mēness virsmu, lai varētu izvēlēties piemērotākās vietas, kur nolaisties Surveyor un Apollo nolaižamajiem aparātiem.
Lunar Orbiter 2 tika palaists 23:21 UTC ar nesējraķeti Atlas SLV-3 Agena-D no Kanaveralas zemesraga Gaisa spēku stacijas laukuma LC-13.
10. novembrī Lunar Orbiter 2 iegāja orbītā ap Mēnesi. Pamazām tā orbīta tika pazemināta. No 18. līdz 26. novembrim tika veikta attēlu uzņemšana, iegūstot 609 augstas izšķirtspējas un 208 vidējas izšķirtspējas kadrus. Līdz 7. decembrim iegūtās fotogrāfijas tika apstrādātas un pārraidītas uz Zemi. Lunar Orbiter 2 misijas laikā mikrometeorīdu detektori fiksēja trīs triecienus.
1967. gada 11. oktobrī Lunar Orbiter 2 tika dota komanda veikt manevru, pēc kura zonde nogāja no orbītas un ietriecās Mēness virsmā.
Vera Linna
Vera Linna (en; dzimusi Londonā, mirusi  Austrumsaseksā) bija angļu dziedātāja, dziesmu autore un aktrise. Viņas mūzikas ieraksti un koncerti bija ļoti populāri Otrā pasaules kara laikā.
Kara laikā viņa uzstājās kareivjiem Ēģiptē, Indijā un Birmā. Viņas izpildītā pazīstamākā dziesma ir We'll Meet Again.
2009. gadā, 92 gadu vecumā, viņa kļuva par visvecāko dzīvo mākslinieku, kas guvis pirmo vietu britu albumu topos. Viņa ir veltījusi daudz laika labdarībai, kas saistīta ar bijušajiem karavīriem, bērniem invalīdiem un krūts vēža slimniekiem. Viņa ir saglabājusi cieņu Otrā pasaules kara veterānu vidū un 2000. gadā tika nosaukta kā brits, kas vislabāk ilustrē 20. gadsimta garu.
Grāfs Monte Kristo (2002. gada filma)
"Grāfs Monte Kristo" (en) ir 2002. gada piedzīvojumu drāma, kuas balstīta uz Aleksandra Dimā tāda paša nosaukuma grāmatu. Filmas režisors ir Kevins Reinoldss. Galvenās lomas filmā atveido Džims Kevizels, Gajs Pīrss, Ričards Heriss, Džeimss Freins un Luiss Guzmans. Filmas pirmizrāde notika.
Jauns vīrietis Edmunds, kurš greizsirdīgā "drauga" Fernanda rīcības rezultātā tiek ieslodzīts cietumā, no ieslodzījuma vietas izbēg un izmanto paslēptus dārgumus, lai Fernandam atriebtos.
Strods
Strods (sieviešu dzimtē Strode) ir izplatīts latgaliešu cilmes uzvārds, kas cēlies no apvidvārda „strods” ar nozīmi 'strazds'. Viens no populārākajiem Latgales iedzīvotāju uzvārdiem.
Vivendi
Vivendi ir Francijas mediju uzņēmumu konglomerāts, kas specializējas saturā, plašsaziņas līdzekļos un komunikācijā.
Grupa darbojas vairāk nekā 100 valstīs un ir iekļauta Parīzes biržā, kur tā pieder CAC 40 indeksam. Tajā ietilpst Universal Music Group, maksas televīzijas grupa Canal + Group un Havas, kā arī Editis kopš 2019. gada.
Niedrāju kaķis
Niedrāju kaķis (Felis chaus) ir vidēja auguma kaķu dzimtas (Felidae) savvaļas kaķis. Lai gan ārēji niedrāju kaķis atgādina lūsi, turklāt tam ir arī ausu pušķi, šī suga nepieder pie lūšu ģints (Lynx), kā kādreiz tika uzskatīts. Niedrāju kaķim ir 10 pasugas. Lai arī niedrāju kaķis nekad nav bijis domesticēts, Ēģiptē reizēm atrod šīs sugas mūmijas. Iespējams, daži īpatņi bijuši pieradināti un izmantoti tāpat kā mājas kaķi cīņā pret grauzējiem.
Izplatība
Niedrāju kaķis savvaļā izplatīts Āzijā, sākot ar Tuvajiem Austrumiem (Turcija, Izraēla, Libāna, Jordānija, Sīrija) rietumos un turpinoties Centrālāzijas teritorijās (Irākā, Irānā, Afganistānā). Izplatības areāls aizņem visu Indijas subkontinentu, bet Ķīnas reģionā tikai pašus dienvidus, noslēdzoties Dienvidaustrumāzijā pie Klusā okeāna krasta. Āfrikā tas mājo tikai Ēģiptē gar Nīlas krastiem līdz Asuānai dienvidos. Toties Eiropā niedrāju kaķis sastopams tikai Kaukāza kalnos Kaspijas jūras tuvumā. Tas mājo arī Kaspijas jūras dienvidmalā ar šauriem atzariem līdz Arāla jūrai. Kopumā sugai nedraud apdraudējums, niedrāju kaķis īpaši daudz sastopams Indijā, bet Āzijas rietumos, Ēģiptē un Kaukāzā populācija samazinās un tās izdzīvošana ir apdraudēta.
Izskats
Niedrāju kaķis ir lielākais kaķu ģintī. Tā ķermeņa garums ir 60—120 cm, papildus aste 25—35 cm gara, augstums skaustā 35—38 cm, svars 4—16 kg. Visbiežāk niedrāju kaķis sver apmēram 8 kg. Mātītes ir nedaudz mazākas nekā tēviņi, kā arī, jo aukstākā reģionā kaķis dzīvo, jo tas ir lielāks. Vismazākie īpatņi mājo tropos.
Niedrāju kaķim ir slaida, gara seja. un garas, noapaļotas ausis, kurām galos ziemas laikā ir nelieli spalvu pušķi. Salīdzinoši ar citiem kaķiem tam ir samērā īsa aste un garas kājas, proporcijās atgādinot lūsi. Atkarībā no tā, kurai pasugai kaķis pieder, izšķir 4 krāsu tipus: dzeltenpelēkus, sarkanbrūnus, rudi brūnus un melni tonētus (matu galiņi ir melni). Ziemas laikā kažoks kļūst pelēcīgāks. Mazuļiem kažoks ir svītrains, bet pieaugot svītras izzūd. To vietā paliek daži tumši raibumi uz kājām vai astes. Purns niedrāju kaķim ir gandrīz balts, kā arī pavēdere ir gaišāka kā mugurpuse.
Niedrāju kaķa galvaskauss ir plats un, salīdzinot ar citiem kaķiem, apaļš. Tā visas četras ķepas ir vienādi lielas un platas, ļaujot kaķim viegli gan kāpt augšā kokā, gan lejā no tā ar galvu pa priekšu.
Uzvedība
Niedrāju kaķis mājo savannā, sausos tropu mežos un niedru audzēs gar upju un ezeru krastiem. Lai arī tas mājo sausās stepēs, niedrāju kaķim patīk ūdens tuvums, kur gar ūdenstilpju krastiem aug gara zāle un niedres. Tas nav sastopams mitrajos lietus mežos, kā arī niedrāju kaķis nemīl aukstumu un neuzturas vietās, kur ziemās regulāri mēdz būt sniegs. Kalnos to var sastapt līdz 2400 metriem virs jūras līmeņa, bet Himalajos varbūt nedaudz augstāk. Niedrāju kaķis apmetas dzīvot arī apdzīvoto vietu tuvumā.
Niedrāju kaķis ir vientuļnieks, kuram ir iezīmēta sava teritorija (45—180 km² ). Tas parasti apmetas citu dzīvnieku pamestās alās, koku dobumos vai zem dabīgi izveidojušās nojumes (akmeņu krāvuma, sakritušiem zariem, izgāztiem kokiem, saknēm). Tas pamatā ir aktīvs nakts laikā, lai gan, salīdzinot ar citiem kaķiem, šī suga ir biežāk aktīva arī dienas gaišajā laikā nekā citas. Nakts laikā, meklējot barību, kaķis nostaigā apmēram 3—6 km. Aukstā laikā niedrāju kaķis meklē piesauli, lai sasildītos. Šis mazais plēsējs ir ļoti labs peldētājs un spēj pat nirt. Niedrāju kaķis peld lēni, ar ātrumu apmēram 1,5 km/h. Toties uz sauszemes tas sprintā spēj attīstīt ātrumu 32 km/h, bet to niedrāju kaķis dara reti. To ir ļoti grūti pieradināt, pat, ja tas nebrīvē dzīvo kopš mazotnes.
Ienaidnieki
Niedrāju kaķa dabīgie ienaidnieki ir krokodili, lāči, vilki un lielie kaķi. Līdzīgi kā mājas kaķis, pirms kautiņa niedrāju kaķis izdod dažādas biedējošas skaņas, cenšoties pretinieku aizbiedēt. Ja biedēšanai nav rezultātu, ar līdzīgu pretinieku tas sakaujas, bet no lielāka bēg, slēpjoties kokos vai peldot un nirstot ūdenstilpē. Ir fiksēti gadījumi, kuros niedrāju kaķis ir uzbrucis cilvēkam, kas pastaigājies pārāk tuvu tā migai.
Barība
Medījot niedrāju kaķis izmanto ne tikai redzi un izcilo dzirdi, bet arī ožu. Tas upurim uzbrūk no slēpņa, izmantojot pārsteigumu. Galvenā tā barība ir medījums, kas sver mazāk kā 1 kg: grauzēji (70% no visas barības), vardes, putni, zaķi, vāveres, rāpuļi, bruņurupučus un čūskas ieskaitot. Niedrāju kaķis, lai arī specializējies nelielam medījumam, reizēm nomedī arī meža cūku sivēnus un stirnu mazuļus. Apdzīvoto vietu tuvumā tas no zemnieku sētām izzog mājputnus. Strautos un upēs niedrāju kaķis nirstot medī zivis. Tas spēj no vietas uzlēkt samērā augstu, noķerot pāri lidojošos putnus. Ziemas laikā niedrāju kaķis barojas arī ar augļiem.
Reprodukcija
Niedrāju kaķi dzimumbriedumu sasniedz apmēram 11 mēnešu vecumā. Riesta laikā ir dzirdama niedrāju runču gaudošana un kautiņu troksnis. Lai sameklētu sev pāri, ar intensīvu ņaudēšanu nodarbojas abi dzimumi. Arī pastiprināta urinēšana tiek izmantota partnera piesaistīšanai. Niedrāju kaķiem partneris parasti mainās no sezonas uz sezonu. Par mazuļiem rūpējas gan mātīte, gan tēviņš. Tēviņš aizsargā teritoriju, bet mātīte rūpējas par mazuļu barošanu, auklēšanu un aizsardzību tuvumā. Nebrīvē var novērot, ka runči ļoti agresīvi aizsargā savus mazuļus, agresīvāk kā mātītes. Grūsnības periods ilgst 63—66 dienas, kas ir ļoti īss periods, ņemot vērā kaķa lielumu. Pirms dzemdībām mātīte iekārto ģimenes migu. Parasti piedzimst 3—6 kaķēni, visbiežāk trīs. Retos gadījumos ir divi metieni sezonā. Kaķēns sver apmēram 43—160 gramus, nebrīvē dzīvojošiem niedrāju kaķiem mazuļi ir lielāki. Piedzimstot kaķēni ir akli un bezpalīdzīgi. Sasniedzot 10—13 dienu vecumu, tiem atveras acis. Māte tos zīda ar pienu apmēram 3 mēnešus, bet sāk piebarot ar gaļu jau apmēram 50 dienu vecumā. Medīt jaunie kaķi uzsāk apmēram 6 mēnešu vecumā un pamet māti 8—9 mēnešu vecumā.
Savvaļā niedrāju kaķis dzīvo apmēram 12—14 gadus, bet nebrīvē vidēji 15 gadus, vecākais zināmais niedrāju kaķis nodzīvojis līdz 20 gadiem.
Rīgikogu
Rīgikogu (et) ir Igaunijas likumdevējvara — vienpalātas parlaments. Tajā ir 101 deputāts, kas vispārējās vēlēšanās tiek ievēlēti uz 4 gadiem. Pēdējās vēlēšanas notika.
Rīgikogu ieceļ augstas amatpersonas, tai skaitā premjerministru un Augstākās tiesas priekšsēdētāju, ievēl valsts prezidentu, uzrauga izpildvaru, pieņem likumus, apstiprina valdības izstrādāto budžetu.
Pirmās Rīgikogu vēlēšanas notika. Sēdes notiek Domkalna pilī Tallinas vecpilsētā. Kopš 2023. gada parlamenta priekšsēdētājs ir Lauri Husars.
Emē Žibo
Biogrāfija
No 1920. gadu sākuma līdz 1930. gadu beigām bijis viens no vadošajiem Francijas šahistiem. Četras reizes uzvarējis Francijas šaha čempionātos (1928, 1930, 1935, 1940). Bijis arī pazīstams kā korespondencšahists, kurš trīs reizes uzvarējis Francijas korespondencšaha čempionātos (1929, 1931, 1932). Divas reizes pārstāvējis Franciju neoficiālajās Pasaules šaha olimpiādēs (1924, 1936).
Tulūzas pilsētas stadions
Tulūzas pilsētas stadions (fr; biežāk saukts vienkārši Stadium Municipal vai Stadium de Toulouse) ir multifunkcionāls stadions Tulūzā, Francijā. Pārsvarā to izmanto futbola spēlēm, tajā savas mājas spēles aizvada Francijas 1. līgas klubs Toulouse FC. Stadions uzbūvēts un atklāts 1937. gadā, vairākas reizes ticis renovēts. Pēc pēdējās rekonstrukcijas stadiona ietilpība ir 33 150 skatītāju vietas.
Pandanus vandermeeschii
Pandanus vandermeeschii ir pandānu dzimtas suga, kas endēma Maurīcijai. Maurīcijā sastopama 21 pandānu suga, un tur tās pazīstamas arī ar nosaukumu vacoa.
Tulūzas pilsētas stadions
Stadionā ir aizvadītas vairākas 1938. un 1998. gada FIFA Pasaules kausa spēles. Tajā tika aizvadītas četras 2016. gada Eiropas futbola čempionāta spēles, ieskaitot vienu astotdaļfinālu. Stadions tiek izmantots arī regbija spēlēm, tajā notika četras 2007. gada Pasaules kausa regbijā finālturnīra spēles.
Pandanus vandermeeschii
Apraksts
Neliels, 6—8 m augsts, zarots koks. Pavirši aplūkots, pēc lapojuma mazliet atgādina palmas. Stumbrs tumšs. Lapas stīvas, pelēcīgi zaļas, gar to maliņu sarkani, nelieli dzelkšņi. Lapu forma šauri lineāra, pie stumbra savijoties, veido spirāliskus pušķus. Pušķu dobie vidi kalpo par patvērumu Maurīcijas dienas gekoniem.
Bagātīgi veidojas gaisa saknes, no kurām daļa, sasniedzot zemi, kļūst par balstsaknēm. Spilgtais auglis nedaudz līdzinās ananasam. Tas smaržo pēc āboliem, un koka augļus kā barību izmanto reptiļi.
Izplatība
Sastopams sausos apvidos (Gris Gris) gar Maurīcijas piekrasti, Raundā, Egretā, Briežu salā. Lielākā savvaļas populācija saglabājusies Raundā. Augu izmanto dabiskās vides atjaunošanā un ainavu veidošanā.
Simts verstis pa upi
"Simts verstis pa upi" ir uzņemta Latvijas mākslas filma. Filmas režisors ir Ēriks Lācis. Filma uzņemta pēc Aleksandra Grīna stāsta "Simts verstis pa upi" motīviem. Filma ir Latvijas filmu studijas "AL KO"un Krievijas Radošās apvienības "Ekrāns" kopražojums.
Sižets
Filma ir stāsts par pirmo aizraušanos un vilšanos, mīlestību un neticību, noziegumu un sodu. Noks tikko pārdzīvojis mīļotās sievietes Temezas nodevību, ir zaudējis ticību mīlestībai šķietami uz visiem laikiem. Nejauši sastopot jauniņo Heiliju un abiem kopīgi pārvarot draudošās briesmas un bīstamās situācijas, viņi spēj satuvināties, viens otru saprast un iemīlēt.
Vitālijs Ļevčenkovs
Vitālijs Ļevčenkovs (dzimis ) ir Latvijas krievu izcelsmes šahists, PSRS sporta meistars (1976), FIDE meistars (1995).
Šahista karjera
Šahu iemācījies spēlēt 11 gadu vecumā. 1965. gadā izpildījis meistarkandidāta normu un izvirzījies labāko Latvijas jauno šahistu skaitā. 1969. gadā PSRS komandu kausā Groznijā pārstāvējis Latvijas izlasi pie jauniešu galdiņa. Rīgas čempions šahā 1970., 1971. un 1975. gadā. 1971. gadā pirmo reizi uzvarējis sporta biedrības «Daugava» šaha čempionātā. 1976. gadā dalījis 2.-3. vietu atklātajā Latvijas šaha kluba čempionātā un izpildījis PSRS sporta meistara normu. 1977. gadā tikai par puspunktu atpaliekot no uzvarētāja Vladimira Kirpičņikova dalījis 2.-3. vietu Latvijas meistaru turnīrā, kas bija atlases sacensības Jūrmalas starptautiskajam šaha turnīram 1978. gadā. 1970. gadu beigās un 1980. gadu sākumā bijis viens no spēcīgākajiem Latvijas šaha meistariem. 1981. gadā atkārtoti uzvarējis «Daugavas» šaha čempionātā sīvā cīņā apsteidzot toreizējo Latvijas šaha čempionu Aleksandru Voitkēviču. Pēc šī panākuma kvalificējies PSRS šaha čempionāta pusfinālam Nikolajevā, kur spēcīgā konkurencē palicis 14. vietā. Daudzkārtējais Latvijas šaha čempionāta finālturnīru dalībnieks. Labākie rezultāti - dalīta 5.—6. vieta 1980. gadā un dalīta 4.—5. vieta 1981. gadā. Latvijas komandas «Daugava» sastāvā piedalījies PSRS komandu kausos 1971., 1976. un 1980. gados. 2012. gadā izcīnījis 6. vietu Eiropas senioru ātrā šaha čempionātā.
Aļģirds Greims
Aļģirds Žiljēns Greims (fr, dzimis kā Aļģirds Juļus Greims (lt), miris ) bija lietuviešu/franču semiotiķis. Viens no Parīzes semiotikas skolas dibinātājiem. Pētījis arī mitoloģiju.
Dzimis Tulā, lietuviešu ģimenē, tēvs — skolotājs. 1919. gadā ģimene atgriezās Lietuvā. 1934. gadā pabeidza ģimnāziju Marijampolē. Pēc tam studēja tieslietas Vītauta Dižā Universitātē Kauņā. No 1936. līdz 1939. gadam studēja valodniecību Grenobles Universitātē. Sākoties Otrajam pasaules karam, atgriezās Lietuvā. No 1944. gada — atkal studēja Francijā, kur 1949. gadā aizstāvēja doktora grādu Sorbonā. Pasniedza Aleksandrijas, Ankaras, Stambulas un Puatjē Universitātē. No 1965. gadā kļuva par pasniedzēju Sociālo zinātņu augstākajā skolā (École des Hautes Études en Sciences Sociales) un strādāja tur gandrīz 25 gadus. Miris Parīzē, apglabāts Kauņā, Petrašūnu kapsētā.
Temrjuka
Temrjuka (krievu: Темрюк) ir pilsēta Krasnodaras novadā, Krievijā.
Pilsēta atrodas 130 km attalumā no Krasnodaras. Tā ir lielākā apdzīvotā vieta Tamaņas pussalā.
Temrjukas rajonā atrodas Temrjukas jūras osta, Tamaņas osta, Kavkazas osta un sašķidrinātās gāzes pārkraušanas terminālis, kā arī autoosta, no kuras var nokļūt Krasnodarā, Anapā, Armavirā un citās Krievijas pilsētās.
Pilsēta ir nosaukta tās dibinātāja kņaza Temrjuka vārdā.
Baranovka
Baranovka ir ciems Goliševas pagastā, Kārsavas novadā. Atrodas 293 km attālumā no Rīgas.
SKS 59. ekspedīcija
'''SKS 59. ekspedīcija' (Экспедиция МКС-59; Expedition 59 jeb ISS-59'') bija Krievijas, ASV un Kanādas kosmonautu pastāvīgā ekspedīcija Starptautiskajā kosmosa stacijā (SKS) no 2019. gada marta līdz jūnijam.
Mēklenburgas līcis
Mēklenburgas līcis (de, dk) ir plašs līcis Baltijas jūras rietumos, daļa no Beltu jūras. Izvietojies starp Vācijas piekrasti dienvidos, Fēmarnas salu rietumos un Lollānas un Falsteras salām ziemeļos. Fēmarnbelts un Fēmarnzunds rietumos to savieno ar Ķīles līci. Dienvidu krastā vairāki mazāki līči, lielākie no kuriem ir Lībekas līcis un Vismāras līcis. Lielākās pilsētas krastos ir Lībeka un Rostoka.
KF Skënderbeu Korçë
KF Skënderbeu Korçë ir Albānijas futbola klubs no Korčas pilsētas. Pašlaik spēlē Albānijas Superlīgā. Komanda ir astoņas reizes izcīnījusi Albānijas čempiontitulu un vienreiz uzvarējusi Albānijas kausa izcīņā.
New York Cosmos
New York Cosmos (1970—1985), komanda Ziemeļamerikas futbola līgā (toreiz augstākā līmeņa futbola līga ASV un Kanādā) bija profesionāls futbola klubs, kurā spēlēja Brazīlijas leģendārais futbolists Pelē.
Huniors Firpo
Ektors Huniors Firpo Adamess (es, dzimis ) ir Dominikānā dzimis Spānijas futbolists, spēlē kreisās malas aizsarga pozīcijā. Kopš 2021. gada Firpo pārstāv Anglijas Premjerlīgas komandu Leeds United.
Iepriekš spēlējis Spānijas La Liga komandās Real Betis un Barcelona.
Sasniegumi
Barcelona
Vladislavs Šalupa
Vladislavs Jozefs Šalupa (Vladislav Joseph Chalupa; dzimis, miris ) bija čehu riteņbraucējs. Startējis 1900. gada vasaras olimpiskajās spēlēs, tajās pārstāvot Franciju.
1900. gada vasaras olimpiskajās spēlēs Parīzē viņš startēja treka riteņbraukšanas sprinta braucienā. Šajā disciplīnā viņš startēja priekšsacīkšu kārtas braucienā, kur nebija starp trim labākajiem sportistiem, kas kvalificējās nākamajai kārtai, un turpmāko cīņu neturpināja.
Briņķpedvāles muiža
Vēsture
Pedvāles (Pidoles) vārds hronikās lasāms pirms Sabiles vārda – kopš 1230. gada. Atšķirībā no netālu esošās Firkspedvāles muižas, kas ilgstoši bija Firksu dzimtas īpašums, Briņķpedvāles muiža piederēja Brinkenu dzimtai, kas Latvijā ieradās 16. gadsimtā. Kungu nams celts 18. gadsimta beigās. Briņķpedvāles muižas centrs bija ar plašu saimniecību, jo muiža atradās svarīga ceļa (Kandava - Sabile - Kuldīga - Liepāja) malā. Apbūvē ietilpa kungu māja, kalpu māja, staļļi, kūtis, dāre, spirta dedzinātava, ūdensdzirnavas. Aiz kungu mājas atradās barokāls dārzs, no kura pavērās plaša panorāma uz Abavas senleju.
Briņkpedvāles muižā dzimusi vācbaltiešu rakstniece Ģertrūde fon den Brinkena (Gertrud von den Brincken, 1892 - 1982)
Pēc Agrārās reformas muižā atradās Briņkpedvāles pamatskola un Briņķpedvāles spirta dedzinātava, bet pēc Otrā pasaules kara - Sabiles konservu fabrikas kopmītnes.
Tūkstošgades parks
Tūkstošgades parks (en) ir publisks parks, kas atrodas Čikāgas centrālajā daļā, netālu no Mičiganas ezera. Parks kopumā aizņem 99 000 m2 un ir daļa no lielākā Grānta parka. Parks ir veidots par godu 3. tūkstošgades atnākšanai un to sākumā bija plānots atklāt jau 2000. gadā, bet iespaidīgo būvdarbu un vairākkārtēju objektu dizaina maiņas dēļ tas tika atklāts tikai 2004. gada jūlijā. No sākumā plānotajiem 150 miljoniem ASV dolāru, būvniecības izmaksas beigās pieauga līdz 475 miljoniem dolāru. No kopējā finansējuma 270 miljonus sedza Čikāgas pilsēta, bet atlikušo daļu no privātiem ziedojumiem.
Parka projektēšanu uzsāka 1997. gada oktobrī, būvniecību sāka 1998. gada oktobrī, bet parks tika atklāts 2004. gada 16. jūlija. Pēc 2017. gada datiem tas ir visapmeklētākais apskates objekts Čikāgā un Amerikas Vidējo Rietumu daļā, kā arī viens no desmit populārākajiem apskates objektiem ASV. Katru gadu parku apmeklē ap 25 miljoniem tūristu.
Marks Mensons
Marks Mensons (angļu: Mark Manson; dzimis 1984. gada 9. martā Ostinā, Teksasā, ASV) ir amerikāņu pašizaugsmes autors un blogeris. Kopš 2019. gada viņš ir trīs grāmatu autors, no kurām divas kļuva par The New York Times bestselleriem — “The Subtle Art of Not Giving a Fuck” un “ Everything Is Fucked: A Book About Hope. 2010. gadā Mensons izveidoja blogu ar nosaukumu Post Masculine (vairs neesošs), kā nolūks bija sniegt dzīves ieteikumus vīriešiem. 2013. gadā Mensons pārcēla savu blogu uz vietni markmanson.net. 2015. gadā Mensons publicēja bloga rakstu "The Subtle Art of Not Giving a Fuck", kas radīja pamatu viņa otrajai grāmatai ar tādu pašu nosaukumu.
Latvijas PSR Nopelniem bagātais skatuves mākslinieks
Latvijas PSR Nopelniem bagātais skatuves mākslinieks bija goda nosaukums, ko piešķīra Latvijas PSR Augstākās Padomes prezidijs no līdz Latvijas neatkarības atgūšanai.
Goda nosaukums tika piešķirts izciliem Latvijas PSR mākslas darbiniekiem, kas bija snieguši īpašu ieguldījumu teātra, mūzikas, kino, cirka attīstībā, režisoriem, komponistiem, diriģentiem, koncertmeistariem, kolektīvu mākslinieciskajiem vadītājiem, mūziķiem. Nākamais goda nosaukums bija Latvijas PSR Tautas skatuves mākslinieks, bet augstākais goda tituls bija PSRS Tautas skatuves mākslinieks.
Pirmais goda nosaukumu Latvijas PSR Nopelniem bagātais skatuves mākslinieks 1942. gadā saņēma latviešu kamerdziedātājs un režisors Rūdolfs Bērziņš. Pēdējo reizi šo titulu piešķīra 1989. gadā aktrisei Akvelīnai Līvmanei.
Maiks Smits
Maiks Smits (dzimis 1982. gada 22. martā) ir kanādiešu hokejists, vārtsargs. Pašlaik (2019) Smits spēlē Nacionālās hokeja līgas kluba Edmontonas "Oilers" sastāvā.
Spēlētāja karjera
Pēc vairākām Ontārio hokeja līgā aizvadītām sezonām, profesionāļa karjeru Smits sāka 2002.—03. gada sezonā, kad debitēja Amerikas hokeja līgas kluba Jūtas "Grizzlies" rindās. AHL hokejists spēlēja līdz 2006.—07. gada sezonai, kuru aizvadīja NHL kluba Dalasas "Stars" sastāvā.
2007.—08. gada sezonas vidū Smits tika aizmainīts uz Tampabejas "Lightning" vienību, tās sastāvā aizvadot nākamās trīsarpus sezonas. 2011. gada vasarā vārtsargs noslēdza divu gadu līgumu ar Fīniksas "Coyotes". 2017. gadā Smits tika aizmainīts uz Kalgari "Flames". 2019. gada jūlijā Smits kā brīvais aģents pievienojās Edmontonas "Oilers".
Kanādas hokeja izlases rindās kļuvis par 2014. gada olimpisko čempionu, spēlējis arī 2013. gada Pasaules čempionātā.
Jānis Krēsliņš (vēsturnieks)
Jānis Krēsliņš (dzimis 1924. gada 19. augustā Mālpils pagastā, miris 2021. gada 17. februārī ASV, Ņujorkas štatā) bija trimdas latviešu vēstures un mākslas vēstures pētnieks, bibliogrāfs un dzejnieks.
Dzīvesgājums
Dzimis 1924. gada 19. augustā Mālpils pagastā Arnolda Krēsliņa (1892–1958) un viņa sievas Valijas, dzimušas Lubauas, ģimenē. Mācījās Rūjienas pamatskolā, Rūjienas vidusskolā, Rīgas pilsētas 2. ģimnāzijā. Otrā pasaules kara beigās devās bēgļu gaitās uz Austriju, tad Vāciju, kur studēja vēsturi, anglistiku un mākslas vēsturi Tībingenes Universitātē (1946–1949).
1949. gadā pārcēlās uz ASV, kur studēja Kolumbijas Universitātē Ņujorkā (1951–1963), ieguva maģistra grādu arī bibliotēku zinātnē. Dzīvoja Bronksā kopā ar dzīvesbiedri Skaidrīti un trīs bērniem, strādāja par bibliogrāfu un informācijas speciālistu ASV Ārpolitikas padomē Ņujorkā (1953–1993), līdztekus bija Ņujorkas Publiskās bibliotēkas padomnieks Baltijas vēstures un grāmatniecības jautājumos.
Kopš 1960. gadiem viņa apcerējumi par trimdas latviešu māksliniekiem, literātiem, vēsturniekiem, recenzijas par Baltijas valstu vēsturi regulāri publicēti žurnālā “Jaunā Gaita” un laikrakstā “Laiks”.
Viņa dēls ir Jānis Krēsliņš jun. ir Zviedrijas Karaliskās Bibliotēkas bibliotekārs.
Barauha
Barauha ir ciems Maltas pagastā, Rēzeknes novadā. Atrodas 270 km attālumā no Rīgas.
Rozanna Ārkete
Rozanna Līza Ārkete (en, dzimusi ) ir amerikāņu aktrise, kinorežisore un kinoproducente.